Na podlagi 2. odst. 8. člena Poslovnika postopka izbire predstavnikov nevladnih organizacij (v nadaljevanju Poslovnik), izdajam Monika Kostanjevec, pravna svetovalka CNVOS, kot vodja postopka, dne 6. 8. 2018:

**S K L E P**

**O IZBORU PREDSTAVNIKA STRKOVNIH INŠTITUCIJ NA PREDLOG ORGANIZACIJ CIVILNE DRUŽBE V SVET ZA SOCIALNO EKONOMIJO**

1. **Za predstavnico strokovnih inštitucij, ki jo organizacije civilne družbe predlagajo za imenovanje v Svet za socialno ekonomijo, se imenuje:**
* **Dušanka Lužar Šajt**

Obrazložitev:

Center za informiranje, sodelovanje in razvoj nevladnih organizacij – CNVOS je s strani Ministrstva za gospodarski razvoj in tehnologijo prejel poziv za izbor enega (1) predstavnika strokovnih institucij, ki ga bo Vlada na predlog organizacij civilne družbe imenovala za člana Sveta za socialno ekonomijo.

11. 7. 2017 se je na podlagi posebnega poslovnika pričel postopek izbora, in sicer z objavo javnega poziva organizacijam civilne družbe, ki je bil objavljen na spletnih straneh CNVOS ([www.cnvos.si](http://www.cnvos.si/)) in preko elektronskih novic eCNVOS poslan na cca. 7.000 elektronskih naslovov organizacij civilne družbe.

Do roka, navedenega v pozivu, so prispele tri prijavnice za sodelovanje in ena kandidatura, in sicer je Zavod PIP - Pravni in informacijski center Maribor predlagal Dušanko Lužar Šajt.

Ker je bil namen postopka izbora imenovanje enega predstavnika organizacij civilne družbe in je ena organizacija predlagala kandidatko – predstavnico strokovnih inštitucij, je bila ta avtomatično imenovana za predstavnico strokovnih inštitucij na predlog civilne družbe in se predstavitve kandidatov ter volitve niso izvedle.

S tem sklepom se zaključi postopek izbora predstavnika strokovnih inštitucij na predlog organizacij civilne družbe v Svet za socialno ekonomijo.

Monika Kostanjevec

vodja postopka